கேள்வி: சென்லா - வால் காண்டேல் கல்வெட்டு பற்றி விளக்கவும்.
பதில்: வியட்நாம் சுடுங் திரெங் (''Stung Treng'') மாநிலத்தின் வால் காண்டேல் எனும் இடத்தில் ஒரு கல்வெட்டு கிடைத்தது. அதன் பெயர் வால் காண்டேல் கல்வெட்டு (''Val Kantel Inscription''). அது ஒரு சமஸ்கிருதக் கல்வெட்டு. அந்தக் கல்வெட்டு வீரவர்மன் (''Viravarman'') எனும் ஆட்சியாளரின் பெயரைக் குறிப்பிடுகிறது. அவரின் தந்தையாரின் பெயர் சர்வபவுமா (''Sarvabhauma'') என்றும் குறிப்பிடுகிறது. அத்துடன் வீரவர்மன் தெய்வீக அரசாட்சியின் கருத்தை ஏற்றுக் கொண்டதாகவும்; மாலொருபாகன் (''Harihara'') சிவபெருமான் நம்பிக்கையை நிலைநிறுத்தினார் என்றும் கூறுகிறது.
கேள்வி: சென்லா - உருத்திரவர்மன் என்பது என்ன?
பதில்: சென்லா அரசு கம்போசத்தின் கடைசி பூனான் அரசர் உருத்திரவர்மன் (''Rudravarman'') என்பவரால் நிறுவப்பட்டது. இவர் செயவர்மன் கௌதின்யன் (''Jayavarman Kaundinya'') எனும் பூனான் அரசரின் மூத்த மகனாவார். உருத்திரவர்மன் ஆட்சிக்கு வந்த பின்னர் இந்திரபுரியைத் தலைநகராக உருவாக்கினார். கி.பி. 514-இல், ருத்திரவர்மன் தன் தம்பி குணவர்மனை (''Gunavarman''); ஓர் ஆட்சி அதிகாரப் போட்டியின் காரணமாகக் கொன்றார். உருத்திரவர்மனின் மகன்கள் சம்பா இராச்சியம் நாட்டுக்கு எதிரான போரில் இறந்தனர்.
கேள்வி: சென்லா - நில அரசு குறித்து விரிவாக சொல்லுங்கள்.
பதில்: * உருத்திரவர்மன் (கிபி 525-575) * பீமவர்மன் (பாவவர்மன்) - (கிபி 575-605) - (''Bhavavarman I'') * புத்தவர்மன் (கிபி 605-638) * ஆதித்யவர்மன் (கிபி 638-650) * இராண்யவர்மன் (கிபி 650-678) * கோவிந்தவர்மன் (கிபி 678-705) * செயவர்மன் (கிபி 705-764) * கடவேச அரிவர்மன் (கிபி 764-780) (கடவேச அரிவர்மன் தன் நான்காம் மகன் இரண்டாம் நந்திவர்மன்; தமிழகத்தில் ஆண்டு வந்த பல்லவருக்கு வாரிசு இல்லாத காரணத்திற்காக அனுப்பி வைத்தார்)